Theodosia Okoh

Theodosia Salome Okoh (wɔwoo no Obiradzi 13,1922 – Ebɔbira 19,2015)  nna ɔyɛ Ghananyi kyerɛkyerɛnyi na ɔyɛ nsano edwuma a wonyim dɛ ɔyɛɛ Ghana frankaa no wɔ 1957.  Ɔdaa nye ndwuma edzi wɔ amanɔne.  Odzii akotsen wɔ hockey dwumadzi na mpomtu wɔ Ghana.

 N’abrabɔ Ahyɛse na nwomasua 
Wɔwoo no dɛɛ Theodosia Salome Abena Kumea Asihene wɔ Effiduase"Mrs Theodosia Salome Okoh", The Loom Gallery. maa Very Reverend Emmanuel Victor Asihene, panyin a na ɔda Presbyterian Church wɔ Ghana, na Madam Dora Asihene, hom nyinara fri Anum wɔ Asuogyaman District wɔ Ghana ne Epuei Mantɔw mu."The Designer Of Ghana National Flag, Theodosia Okoh Is Dead", Ghanagist, 20 April 2015. Na ɔyɛ ba ɔtɔ do anan wɔ mba awɔtwe mu. Onyaa akwanya nye n'egya tuu kwan kɔ mbea bi wɔ Ghana  na amanɔne.

Ɔhyɛɛ ne nwomasua ase wɔ Ashanti Efiduasi Primary School, otoa do wɔ Basel Mission Middle, Senior and Teacher Training Schools wɔ Agogo na Achimota School, na onyaa ntsetsee wɔ Fine Art mu wɔ mfe ebiasa mu.

 Edwuma 
Wɔ aber a Ghana nyaa ne ahofadzi no ofii Britain no wɔbɔɔ dawur dɛ wopɛ frankaa nhyehyɛe fofor , ɔdze ne nhyehyɛɛ too gua, na ono na wɔfaa bɛyɛɛ Ɔman Ghana ne  Frankaa a Ɔmanpanyin a odzii wɔ ɔman no mu Kwame Nkrumah gye to mu fri 6 March 1957.[11] Tse dɛɛ ma ɔkyerɛɛ mu wɔ asɛmbisa nkitahodzi bi no: "Me faa frankaa ne nhyehyɛɛ kɔkɔɔ, sika kɔkɔɔ na green twe dɛɛ ma Ghana ne nhyehyɛɛ tse. Ghana da bea a ɔwɔ nhyira wɔ asaase ndɔbaa mu. Sika kɔkɔɔ no dzaa ɔtaa ekyir yɛ sika egudze a w'ahyɛ asaase no mu ma na kɔkɔɔ no ma yɛ kae nyimpa a wɔ hwer hɔ nkwa anaa wɔkoo dze maa ɔman no nyaa ne fahodzi. Na nsoroma a n'ano yɛ enum no gyina hɔ ma Ebibiman hɔn ako dwumadzi wɔ ahofadzi na nkabɔmu wɔ ohyɛ amanbu fri abrofo no nsa mu…."[12][13]

Theodosia Okoh na ɔyɛ basia a odzii kan yɛ eguamutranyi ma Ghana Hockey Association na ekyir yi ɔbɛyɛɛ Panyin a ɔda Ghana Hockey Federation ano wɔ mfe 20 na me mboree,[3] na wɔ n'aber do na Ghana tum nyaa kwan kɔ bɔɔ Hockey World Cup na Olympic Games.[14] Na Ohene Djan too ne dzin "the Joan of Arc of Ghana hockey" osiandɛ osoree dze mpɛgya baa Ghana hockey dwumadzi mu wɔ aber a na mbanyinfo rehwe ase wɔ agordzi ne mpomtu nhyehyɛɛ ho. Iyi ntsi na wɔdze ne dzin too National Hockey Stadium wɔ afe 2004 mu".[15] Na ɔyɛ panyin wɔ mber tsentsen mu wɔ Sport Writers Association of Ghana.[8][16]

 Abrabɔ 
Na ɔwar Enoch Kwabena Okoh,[17] Civil Service Panyin a ɔda ano wɔ  Kwame Nkrumah n'aber do wɔ 1960 mu,[9] na ɔwɔ mba ebiasa : E. Kwasi Okoh, Stanley Kwame Okoh na Theodosia Amma Jones-Quartey.[18]

 No wu 
Owui ɛbɔwbira 19, 2015 wɔ Narh- Bita ayarsabea wɔ Tema ɔman yar tsiabaa bi do, mfe 92. ɔmampanyin John Dramani Mahama hyɛɛ dɛ wonsan mfrankaa nyinara mbra famu nda ebiasa, ɔhyɛɛ ase fir Benada, ɛbɔwbira 21, wɔ n’enyimnyam mu. Nsɛmpɔw bi a Soafo a ɔhwɛ amandzɛɛbɔ do Edward Omane Boamah kyerɛɛ dɛ nhyehyɛɛ nye dɛ ‘’wɔ enyimnyamhyɛ a wɔdze rehyɛ Ghananyi nyimpapɔn yi’’, ɔtoaa do kaa dɛ: ‘’Aban no kae Mrs. Okoh wɔ no mboa a mapa a ɔdze Maa ɔman no mpontu. Noho nkaebɔ a ɔman no nyaa wɔ wiadze afanae nyinara Frankaa sorɔnko a ɔyɛɛ maa ɔman no ama noho nsɛm aba abakɔsɛm dɛ colossus wɔ Ghana abakɔsɛm mu. N’adomakyɛdze , mbɔdzɛmbɔ na n’enyidɔ wɔ dwumasom ɔwɔ ma Ghana no bɔkɔ do ayɛ nkuranhyɛdze ama Ghanafo nyinara na ɔbɛ nkaedze ama ɔman noho som.

 Abadobɔdze ahorow 
Theodora Okoh wɔbɔɔ n’abawdo wɔ Grand Medal (GM) a ɔyɛ ɔman no yɛɛ, nna abadobɔdze ahorow bi fir edwumakuw a ɔwɔ ɔman no mu. Onyaa nkaebɔdze so fir Ghana Nsɛnkyerɛw dwuma nkabom na ɔmanmu agorkansi abadobɔdze nkyɛn wɔ 2004 mu, dɛmara so nna onyaa abadobɔdze fir Agordzi akyerɛw kyerɛfo nkabomkuw a ɔwɔ Ghana na abadobɔdze so fir TV Afrika dwumadzi Obaa Mbo.

 Ndzɛmba a ogyae too hɔ 
Wɔdze Nkran hocky pitch no too no dɛ nkaedze wɔ no mboa wɔ agordzi noho na wɔ 2013 mu no, wɔyɛɛ nsiesie bi ma wɔdze sesaa Theodora Okoh Hockey Stadium no.

Esuogyaman Mansin a ɔwɔ Epuei Mantɔw mu no enya ayɛ adzepa bi ahyɛ n’enyimya wɔ Anum, no kurow a ofi do.

 Okoh ne nanabanyinba  animator/director Ian Jones-Quartey, odzii dwuma dɛ Nanefua Pizza wɔ Cartoon Network animated sene Steven Universe wɔ nodo.
 Wɔ ɔberɛdzi 13, 2016 mu no, Google dzii Theodora Okoh n’afrenhyia 94 a wɔwɔ doodle.

 N'abrabɔ ekyir Osuahun 
Ansaana orubuwu no, otwaa eduadwo wɔ nsesa a aba wɔ dɛ woyii ne dzin fir National Hockey Pitch nodo na wɔdze too (‘’ John Evans Atta Mills National Hockey Stadium’’) wɔ ber nna ɔtse ase. 

 Mboaedze 

Nkyekyεmu:Ghanafo